شەفەق نیوز/ وەڕێەوبەرایەتی پۆلیس پارێزگای هەولێر، ئمڕوو سێشەممە، راگەیان بارەگەی نەتەوە یەکگرتگەیل لە پارێزگای کوردستان وەلایەن دو کارگوزار پاکەوکەر دزیایە و لە ماوەی کەمتر لە  24 ساعات  دەسگیریان کردنە.
قسەکەر پۆلیس هەولێر  هۆگر عەزیز وە پەیامنێرەیلە راگەیان،  وەڕێەوەبەرایەتییەگە ڕاپۆرتیگ لەبارەگەی نەتەوە یەکگرتگەیل رەسیە وەپیان ک دزی لەلیان کریایە ئەرا دروسکردن تیمیگ لە وەڕێەوەبەرایەتییەگە ئەرا لێکۆڵینەوەی بندروس رووداوەگە.
دۊیاجار دەرچگە  دوو کارگوزار پاکەوکردن بڕیگ لاپتۆپ لە ئەمباریگ ناو بارەگەی نەتەوە یەکگرتگەیل دزینە و وتیش: دۊیای وەدۊیاچگن ئەرا  توومارەیل کامێرای چەودێری، لێکۆڵینەوەگە وەلایەن تیم لێهاتوویگ ئەنجام دریایە و دۊیای وەدۊیاچگن نزیکیگ دەرکەفتیە کریکارەیلە ئامیرەیل دزینە و  دۊیایی لە ناو  تەنەکەی زواڵەگە شاردنەسەیان و لەناو بینای بارەگەی نەتەوە یەکگرتگەیل دەرچینە تا لەناو بازاڕ بفروشنەی وە کەسیگتر.
قسەکەرەگە دیاریکرد، پۆلیس توەنستیە توومەتبارەیل دەستنیشان بکەێد و هەرسێیان دەستگیربکەن و باسکرد، کردەوەی یەکەم لە20 ئەیلول ئەنجامدریایە هەشت لاپتۆپ دزیایە و لە14 تشرینی دۊیەم  39 ئامێر تر دزیانە.
عەزیز باسکرد،  جەم گشت کەلوپەل دزریاگەیل 47 لاپتۆپ بۊیە.
وتیش؛ ئەو دو کرێکارە  کورد بۊینە و وەلایەن پۆلیس دەستگیرکریانە وەگەرد تاوانبار سێیەمینەگە لە ماوەی کەمتر لە 24 ساعات، گشتیان وەگورەی مادەی 446 یاسای سزادان عراق بریانە ئەرا دادگە.
قسەکەر پۆلیس لە کۆتای وت: بارەگەی نەتەوە یەکگرتگەیل وەپیان راگەیانن ک نرخ سەنیین تاکە ئامێریگ لەوانە 1,700 دۆلارە.
